|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНИТЕ КОНСУЛТАЦИИ НА ПРОЕКТА НА ПРАВИЛНИК ЗА ИЗМЕНЕНИЕ НА УСТРОЙСТВЕНИЯ ПРАВИЛНИК НА ОБЛАСТНИТЕ ДИРЕКЦИИ „ЗЕМЕДЕЛИЕ“** |

| **№** | **Организация/ потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | Областна дирекция „Земеделие” Ямбол (постъпило в МЗХГ с № 66-56 от 07.01.2021 г.) | Във връзка с предложения проект на Правилник за изменение на Устройствения правилник на областните дирекции „Земеделие“, с който се предлага намаление на числеността на областна дирекция Ямбол, изразявам своето несъгласие.Към настоящия момент в областна дирекция „Земеделие“ Ямбол има 3 незаети бройки и те са за: главен секретар, началник ОСЗ Странджа и началник ОСЗ Елхово. Това са ключови длъжности и нито една от тях не подлежи на съкращение по щат. След уволнението на началниците на общински служби през м. октомври, търся вътрешни резерви за справяне със ситуацията, но е ясно, че те са за сметка на останалите служители. Както е известно, областна дирекция „Земеделие“ Ямбол е една от дирекциите със забележимо малка численост, на фона на високите ни планови показатели. По този повод, не рядко съм предлагал числеността на дирекциите да е обвързана с определящи дейността показатели като например: брой обслужвани землища, размер на обработваемите площи в областта, брой регистрации на стопани по ИСАК и очертани площи, брой регистрирани стопани по Наредба № 3, брой теренни проверки на ФБ, брой доброволни споразумения /разпределения/ и площи към тях, търгове със земеделски земи и пасища от ДПФ, заявления за акциз върху газьола, брой стопанства по СЗСИ, регистрация на ЗГТ, акумулирани приходи и други. Така ще се създаде възможност за съпоставимост на отделните областни дирекции, а числеността да бъде резултативна величина от различните показатели. Имаше период от време, в който се стартира подобна инициатива, но по неясни причини не беше доведена до край и всичко затихна. Според мен е напълно погрешно да се определя числеността спорел броя на общинските служби и офисите към тях. Не е редно административното делене на страната да е решаващия фактор, вместо относителния дял на всяка дирекция в изпълнението на целите на министерството. На територията на област Ямбол има 5 общини, а областна дирекция „Земеделие“ Ямбол е със само три общински служби и един офис, но обслужва 109 землища, с обща обработваема площ 1808 хектара, от които 95 486 декара ДПФ, което на практика означава че едно землище има средно близо 17000 декара. Района е обширен, броя на кампаниите твърде много, спектъра на техния обхват прекалено широк и тъй като размера на обработваемите площи е голям, много са и съпътстващите дейности. Всеки служител съвместява по няколко задължения и отговорности, по-голямата част от тях не ползват пълен размер на годишния си отпуск и приключват годината с остатък. Освен това. не без значение е, че при тази малка численост липсва възможност за взаимозаменяемост, за така необходимата ротация на служители и създаване на нормален режим на работа. Влизаме от кампания в кампания, от дейност в дейност с едни и същи служители, твърде често по едно и също време. Безспорно, проблем за дирекцията е текучеството на кадри. Новоназначените служители се обучават при нас и след това отиват в частния сектор за по-добро заплащане, където напрежението и отговорностите са по-малко. | Приема се | Ще се направят промени в изготвените проекти на документи за изменение на Устройствен правилник на областните дирекции „Земеделие“, като Областна дирекция „Земеделие“ – Ямбол се заменя с Областна дирекция „Земеделие“ – Смолян.  |
|  |  | Госпожо Министър, ако приемете предложението в проекта за изменение числеността на областна дирекция „Земеделие“ Ямбол, в този му вид, ще е необходимо да направим подбор за уволнение на служител на реално заета бройка, което ще доведе до още по-голяма натовареност на личния състав и проява на неоснователна несправедливост към служител, който ще трябва да освободим от длъжност в тази сложна обстановка за всички. |  |  |
|  |  | Считам че така направеното предложение в проекта, в никакъв случай не би улеснило или подобрило работата в Областна дирекция „Земеделие“ Ямбол. Намаляването на числеността, при този обем на дейности, ще доведе до още по-затруднено, некачествено, ненавременно и неефективно обслужване, което ще създава напрежение и чувство за неудовлетвореност и от двете страни: земеделските стопани и служителите. |  |  |
|  |  | МОЛЯ, да не одобрите предложения Ви проект на Правилник за изменение на Устройствения правилник на областните дирекции „Земеделие“, с който общата численост на областна дирекция „Земеделие“ Ямбол се намалява с една бройка. |  |  |
|  |  | МОЛЯ, на база обобщаващи критерии за системата и безспорния относителен дял на областна дирекция „Земеделие“ Ямбол в изпълнението на целите на МЗХГ, да се преразгледа числеността ни и при възможност същата да бъде увеличена, защото конкретните показатели показват, че необходимостта от повече служи юли е безспорен факт. |  |  |